jkorsvik/nowiki_second_scrape_merged huggingface dataset:
Høydeskrekk (film)

Høydeskrekk (originaltittel: High Anxiety) er en amerikansk filmkomedie fra 1977 regissert av Mel Brooks. Filmen handler om en psykolog som blir ansatt som ny sjef på en nerveklinikk i Los Angeles. Han oppdager ganske snart at det er noe riv ruskende galt med stedet og at stedets oversøster og en lege er involvert i det som skjer. Filmen inneholder mange parodier på Hitchcock sine filmer. Hovedrollen spilles av Mel Broks, som i tillegg var tungt involvert på produsentsiden. Sentrale biroller spilles av Harvey Korman, Cloris Leachman og Madeline Kahn.


== Handling ==
Psykologen Thorndyke blir ny sjef på klinikken for "De Meget, Meget nervøse" i Los Angeles. Han mistenker raskt at hans forgjenger ble tatt av dage. Etterhvert oppdager han også at de rike pasientene aldri blir friske nok til å forlate klinikken. Skurkene er en legekollega og en oversøster som driver med skumle planer ved klinikken.
Filmen spiller på en rekke kjente filmer av Alfred Hitchcock, som blant annet Vertigo, Psycho, Fuglene, Dial M for Murder, Rebecca, Mannen som visste for meget. I tillegg parodierer den filmer som Gjøkeredet og Trollmannen fra Oz.


== Om filmen ==
Høydeskrekk fikk blandet mottakelse av kritikerne, men har fått såpass som 75 % på Rotten Tomatoes. Både Roger Ebert og Leonard Maltin gav den 2,5 av 4 stjerner.VG gav den terningkast fem, mens Dagbladet gav den fire.Filmen innbragte 31 millioner dollar på amerikansk kino. Produksjonskostnadene var på mellom 3,4 og 4 millioner dollar.


== I rollene ==
(utvalg)

Mel Brooks: Dr. Richard Thorndyke
Madeline Kahn: Victoria Brisbane
Cloris Leachman: Schwester Diesel
Harvey Korman: Dr. Charles Montague
 Ron Carey: Brophy
Howard Morris: Professor Kleinaltmann
Dick Van Patten: Dr. Philip Wentworth
Rudy De Luca: "Blechzahn"
Charlie Callas: der Cocker Spaniel


== Referanser ==


== Eksterne lenker ==
(en) Høydeskrekk på Internet Movie Database 
(no) Høydeskrekk hos Filmfront 
(sv) Høydeskrekk i Svensk Filmdatabas 
(da) Høydeskrekk i Danmark Nationale Filminstitut 
(fr) Høydeskrekk på Allociné 
(nl) Høydeskrekk på MovieMeter 
(en) Høydeskrekk på AllMovie 
(en) Høydeskrekk på Turner Classic Movies 
(en) Høydeskrekk på Rotten Tomatoes 
(en) Høydeskrekk på Metacritic
American Shipping Company

American Shipping Company (tidligere Aker American Shipping) er et norsk selskap som driver med skipsverft og shipping.
Kompis, kompis

Kompis, kompis (originaltittel: Buddy Buddy) er en amerikansk krim-komedie fra 1981 med Walter Matthau og Jack Lemmon i hovedrollene. Regi er ved Billy Wilder. 


== Handling ==
En leiemorders (Matthau) siste oppdrag før han pensjonerer seg er å likvidere tre angivere. Han sprenger den første i lufta med en brevbombe og den andre forgiftes. Når han skal skyte den tredje fra et hotellvindu får han imidlertid problemer med fyren i naborommet (Lemmon) som forsøker å henge seg og som etterhvert forstyrrer ham hver gang han skal skyte tysteren. 


== I rollene ==
(utvalg)

Jack Lemmon: Victor Clooney
Walter Matthau: Trabucco
Paula Prentiss: Celia Clooney
Klaus Kinski: Dr. Hugo Zuckerbrot
Dana Elcar: Capt. Hubris
Miles Chapin: Eddie, the Bellhop
Ed Begley Jr.: Erster Leutnant
Fil Formicola: Rudy 'Disco' Gambola
Charlotte Stewart: Krankenschwester


== Eksterne lenker ==
(en) Kompis, kompis på Internet Movie Database 
(no) Kompis, kompis hos Filmfront 
(sv) Kompis, kompis i Svensk Filmdatabas 
(da) Kompis, kompis i Danmark Nationale Filminstitut 
(fr) Kompis, kompis på Allociné 
(nl) Kompis, kompis på MovieMeter 
(en) Kompis, kompis på AllMovie 
(en) Kompis, kompis på Turner Classic Movies 
(en) Kompis, kompis på Rotten Tomatoes 
(en) Kompis, kompis på Box Office Mojo
Aker Drilling

Aker Drilling OSE: AKD var en norsk operatør innen riggsegmentet og en del av Aker-konsernet der Kjell Inge Røkke er hovedeier. Selskapet mottok to nye borerigger i 2009, «Aker Barents» og «Aker Spitsbergen». 
Hovedkvarteret til selskapet lå i Stavanger.
De to riggene er verdens største boreinnretninger og ble ferdigstilt av søsterselskapet Aker Solutions på Aker Stord. Designet er av type Aker H6e, sjette generasjons halvt nedsenkbar plattform (semi submursible) rigg med åtte legger, horisontale pongtonger og et stort dekk. Innretningen holdes på plass av et forankringssystem som forbinder innretningen med havbunnen og et anker i enden av hver ankerline. Skroget skal veie om lag 14.200 tonn, dekket ca. 18.000 tonn og boligkvarteret ca. 1.400 tonn. Samlet vekt er om lag 34.000 tonn. Skroget er kvadratisk med 67,5 m * 67,5 m og høyde på 41 m. Dekket er rektangulært med størrelse 104 m * 85 m, og med høyde 18 m. Boligkvarteret (hotellet) vil være noe høyere enn det øvrige dekket, men mest ruvende er et boretårn med en høyde på 110 m.
Selve boretårnet på riggene består av en dobbel RamRig som kort sagt består av enorme sylindre som kjører boremaskinen/topdriven opp og ned, i motsetning på en konvensjonell rigg hvor dette blir gjort ved hjelp av en stor vinsj eller drawwork. Borepakkene på riggen har blitt levert av Aker MH AS.
Desember 2006 fikk riggene langvarige kontrakter med Statoil og Aker Exploration, men etter levering i 2009 hadde riggene tekniske problemer. Fra februar 2010 kom begge riggene i full drift. Mot slutten av mai 2010 skal Aker Barents taues til Gro-feltet – et gassfunn som Shell påviste i 2009. Høsten 2010 skal Aker Barents bore første letebrønn på Dalsnuten 400 kilometer fra land.
I 2011 begynner arbeidet med å utvide flåten til Aker Drilling med to nye boreskip som skal bygges hos DSME i Okpo, Geoje i Sør-Korea.
14. august 2011 la Transocean fram et bud på å kjøpe Aker Drilling, som ble akseptert av Kjell Inge Røkke. John Fredriksens Seadrill tjente i det skjulte 150 millioner kroner på å kjøpe seg opp i Aker Drilling rett før Transocean bød på selskapet. Oslo Børs undersøker nå handelen i Aker Drilling-aksjen i forkant av offentliggjøringen av budet.


== Referanser ==


== Eksterne lenker ==
Aker Drilling
Havfisk

Havfisk ASA, tidligere Aker Seafoods, (OSE: AKS) er et norsk selskap som driver innenfor sjømatsegmentet. Selskapet er en del av Aker-konsernet som har en eierandel på 65 %. AKS er notert på Oslo børs med hovedkontor i Ålesund.
AKS opererer 15 trålere nord for 62. breddegrad i Norge med 9 % av konsesjonene i området. Selskapet eier og driver også 11 fiskeforedlingsfabrikker hvorav seks i Norge og fem i Danmark. Selskapet driver en integrert verdikjede der to tredjedeler av foredlingskapasiteten dekkes av selvfisket fisk. AKS leverer produkter til Findus, Nestlé, Pieters, Primex, Seachill, Unilever og Young’s Bluecrest.Aker Seafoods ble etablert i 2005 ved fusjon mellom Norway Seafoods, West Fish-Aarsæther og Nordic Sea Holding. Selskapet ble listet på Oslo børs i mai 2005.Aker Seafoods endret navn i 2013 til Havfisk.


== Se også ==


== Referanser ==


== Eksterne lenker ==
www.akersea.com Hjemmeside
– Dette er et storstilt ran fra Finnmark
– Aker Seafoods trikser med tall
Palestinsk fedayeen

Palestinsk fedayeen (fra arabisk: fidā'ī, flertall fidā'īyun, فدائيون) er en betegnelse på militanter eller geriljaer i en sekular nasjonalistretning blant palestinere. De fleste palestinere regner fedayeener som «frihetskjempere», mens den israelske stat anser dem for å være «terrorister».


== Referanser ==
Manuel Fernandes

Manuel Henrique Tavares Fernandes (født 5. februar 1986) er en portugisisk fotballspiller som fra 14. januar 2022 er klubbløs.
Da han var yngre spilte han gatefotball sammen med fotballstjernen Nani 


== Landslaget ==
Han ble tatt ut i Portugals tropp til VM i fotball 2018 i Russland.


== Referanser ==


== Eksterne lenker ==
(en) Manuel Fernandes – FIFA 
(en) Manuel Fernandes – UEFA 
(en) Manuel Fernandes – Transfermarkt 
(en) Manuel Fernandes – national-football-teams.com 
(en) Manuel Fernandes – WorldFootball.net 
(en) Manuel Fernandes – Soccerbase.com 
(en) Manuel Fernandes – FootballDatabase.eu 
(en) Manuel Fernandes – Soccerway 
(en) Manuel Fernandes – EU-Football.info 
(en) Manuel Fernandes – Fora De Jogo
Daito Takahashi

Daito Takahashi (født 16. desember 1980) er en japansk skihopper, tidligere kombinertløper som først og fremst har sine styrker i hoppbakken. Han falt forferdelig stygt under Sapporo-VM i 2007, fordi han glemte å feste hælstroppene etter prøveomgangen. Han slapp mirakuløst lett unna fallet, men hoppet ikke mer det mesterskapet. Han debuterte i verdenscupen i spesielt hopp i Sapporo 25. januar 2014 med en 30.-plass som første poeng.


== Referanser ==


== Eksterne lenker ==
(en) Daito Takahashi – Olympedia 
(en) Daito Takahashi – Sports-Reference (OL-resultater – arkivert) 
(en) Daito Takahashi – FIS (kombinert) 
(en) Daito Takahashi – FIS (langrenn) 
(en) Daito Takahashi – FIS (skihopping)
Torunn

Torunn eller Torun er et kvinnenavn med opprinnelse i det norrøne navnet Þórunnr, dannet av Þórr, «guden Tor», og enten unna, «elske», eller unnr, «bølge».


== Utbredelse ==
Torunn var et vanlig navn i Norge i middelalderen. Over 20 forskjellige personer med navnet er nevnt i Regesta Norvegica.
Tabellen nedenfor gir en detaljert oversikt over populariteten til kvinnenavnet Torunn og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Torun Bülow-Hübe (f 1927, d 2004), internasjonalt aktiv svensk sølvsmed og kunstner
Torunn Ystaas (f 1943), norsk forfatter og sceneinstruktør
Inger Thorun Hjelmervik (f 1944), norsk-dansk skribent, forfatter og oversetter
þórunn Valdimarsdóttir (f 1954), islandsk forfatter
Torun Lian (f 1956), norsk forfatter, dramatiker og filmregissør
Þórunn Sveinbjarnardóttir (f 1965), islandsk miljøvernminister
Torunn Skjelland (f 1975), norsk kunstner
Torun Eriksen (f 1977), norsk jazzmusiker
Þórunn Antonía, islandsk sanger


== Se også ==
Toruń, en by i Polen


== Referanser ==


== Eksterne lenker ==

(en) Behind the Name: Torunn
(en) Think Baby Names: Torunn
Musikkbinge

Musikkbinge er et øvingslokale for band og musikere. De er bygget etter samme idé som ballbingene. Siden de er mobile kan de plasseres hvor som helst. To containere settes sammen og inni disse bygges et rom på 25 kvadratmeter som er tilpasset akustisk slik at det fungerer som øvingsrom for band. De er lydisolerte og skal ikke være til sjenanse for omgivelsene.
Prisen for en musikkbinge er om lag 350.000 kroner, og den finansieres ved tilskudd fra Norsk Tipping på 100.000 kroner, Musikkutstyrsordningen på omtrent samme beløp og kommunal egenandel som dekker det resterende. 
Ideen til slike musikkbinger kom fra Danmark, hvor containerne blir produsert under navnet «Det plustelige øvingslokalet» (DPØ). Bergen fikk den første musikkbingen i 2000, og pr. 2014 er det mer enn 140 musikkbinger rundt om i kommunene. 


== Eksterne lenker ==
Musikkbinge – et mobilt øvingslokale
Saarlouis

Saarlouis  [zaːrˈlʊɪ] (mellom 1935 og 1945 Saarlautern) er en by i den tyske delstaten Saarland. Byen ligger omkring 10 kilometer fra grensen til Frankrike.


== Historie ==
Som navnet antyder ligger Saarlouis ved elven Saar, og ble bygget som en festningsby i 1680. Den fikk navn etter kong Ludvig XIV av Frankrike. Dette området hadde da etter den Den fransk-nederlandske krig (1672–1678) blitt fransk territorium og dannet østgrensen av Frankrike.
Bilprodusenten Ford har siden 1970 hatt fabrikk her, som har produsert over 11 millioner biler og med omkring 6 500 ansatte er byens største arbeidsgiver.


== Kjente personer fra Saarlouis ==
Michel Ney (10. januar 1769 – 7. desember 1815),  Napoléon Bonapartes marskalk
Paul von Lettow-Vorbeck (20. mars 1870 – 9. mars 1964), offiser og politiker
Oskar Lafontaine (16. september 1943), politiker
Heiko Maas (19. september 1966), politiker


== Referanser ==


== Eksterne lenker ==
Offisielt nettsted 
(en) Saarlouis – kategori av bilder, video eller lyd på Commons 
(en) Saarlouis – galleri av bilder, video eller lyd på Commons
Lechfeldslaget

Lechfeldslaget den 10. august 955 var avslutningen på Ungarnkrigene og Otto den stores største militære seier mot de ungarske rytterne, som før hadde herjet gjennom det meste av Sentral-Europa med sine plyndringstokter. Slaget om Lechfeld er oppkalt etter stedet det ble utkjempet, det vil si i trekanten mellom Landsberg am Lech, Augsburg og Mering. 
Seieren ved Lechfeld sto lenge som en av de aller mest betydningsfulle slaget i den tyske historie og sto lenge som det største militære oppgjøret i det tysk-romerske riket.
Tor Finstad

Tor Ludvig Finstad (født 8. mars 1937 i Nannestad) var ordfører i Østre Toten fra 1996 til 2003. Finstad representerte Senterpartiet. Med valget av Finstad ble et seksti år langt Arbeiderparti-styre brutt.
Finstad er utdanna veterinær, og kom til Østre Toten som distriktsveterinær i 1979. Han ble i 1983 valgt inn i kommunestyret og satt der i tre perioder før han ble valgt til ordfører.


== Referanser ==
For en neve dollar mer

For en neve dollar mer  eller For et par dollar mer (originaltittel: Per qualche dollaro in più) er en italiensk spaghetti-western fra 1965 av regissøren Sergio Leone. Filmen er oppfølgeren til For en neve dollars.


== Handling ==
Mannen uten navn (Clint Eastwood), her under navnet «Manco», og Oberst Mortimer (Lee Van Cleef) er to duserjegere på jakt etter ettersøkte forbrytere i det ville vesten. Etter filmens åpningssekvenser der hver av de to jakter ned hver sin forbryter, møtes de og bestemmer seg for å samarbeide for å få has på bankraneren El Indio (Gian Maria Volonté). Manco infiltrerer El Indios gjeng som planlegger å rane banken i El Paso og få tak i den ene million dollar som befinner seg i bankens safe. Gjengen stjeler pengene, og Manco og Mortimer bestemmer seg for å returnere pengene, men blir avslørt og må rømme. 
Etter å ha skutt ned alle medlemmene i El Indios gjeng en etter en, klarer El Indio å skyte Mortimers revolver ut av hånda hans og gjør seg klar til å skyte ham så snart lommeuret hans slutter å spille melodien sin. Mot slutten av melodien dukker Manco opp med Mortimers lommeur som har samme melodi som El Indios, et lommeur han tok fra en kvinne han voldtok tidligere i filmen. Manco setter seg ned og lar Mortimer og El Indio gjøre opp i en rettferdig duell som Mortimer vinner. Mortimer avslører at kvinnen som eide lommuret var hans egen søster, og at han nå har fått sin hevn. Han lar Manco få hele dusøren og står igjen mens Manco plukker opp dusøren og millionen og rir avgårde.


== Om filmen ==
For en neve dollar mer er regissert av Sergio Leone, og utgjør film nummer to i hans dollar-trilogi hvor For en neve dollars er den første og Den gode, den onde og den grusomme utgjør den tredje og avsluttende delen.

AnmelderneFilmen ble godt mottatt av anmelderne, noe som gjenspeiles i at den har fått så mye som 93% på Rotten Tomatoes. Den amerikanske filmkritikeren Roger Ebert gav den tre av fire stjerner.Anmelderen på det norske nettstedet CINERAMA gav den terningkast seks i 2005 og beskrev den som et mesterverk: «Alt i alt, så må man bare gi seg ende over og nyte denne flotte filmen fra ende til annen».


== Medvirkende ==
Clint Eastwood – Manco
Lee Van Cleef – Oberst Douglas Mortimer
Gian Maria Volonté – El Indio
Mara Krupp – Mary
Luigi Pistilli – Groggy
Klaus Kinski – Wild (the hunchback)


== Se også ==
Dollar-trilogien


== Referanser ==


== Eksterne lenker ==
(en) For noen få dollar mer på Internet Movie Database 
(no) For noen få dollar mer hos Filmfront 
(sv) For noen få dollar mer i Svensk Filmdatabas 
(da) For noen få dollar mer i Danmark Nationale Filminstitut 
(fr) For noen få dollar mer på Allociné 
(nl) For noen få dollar mer på MovieMeter 
(en) For noen få dollar mer på AllMovie 
(en) For noen få dollar mer på Turner Classic Movies 
(en) For noen få dollar mer på Rotten Tomatoes 
(en) For noen få dollar mer på Metacritic
Huset Babenberg

Babenberg var en slekt i Østerrike, som hadde titler som markgrever og hertuger i tiden før Habsburg-slekten kom til makten. Slektens storhetstid var perioden 976 – 1248.
Matias Tellez

Matias Tellez (født 8. februar 1989) er en musiker og produsent fra Bergen. 
Matias Tellez er født i Bergen av chilenske foreldre. Han har klassisk musikkbakgrunn og spilte fiolin og piano som barn. Som tolvåring begynte han å spille gitar. Han spilte på Øyafestivalen og by:Larm for første gang som femtenåring i 2004.
Han ble kåret til «Årets Urørt 2008» på NRK Urørt med låten «Brand New Kicks» og signerte platekontrakt med Sony BMG tidlig 2008. Etter to album som soloartist, har Matias Tellez valgt å konsentrere seg om bandet Young Dreams, som han stiftet med blant andre Rune Vandaskog, Chris Holm, Fredrik Vogsborg og Njål Paulsberg, Marius Erster Bergesen og Pablo Tellez.
I 2011 signerte Young Dreams en platekontrakt med det australske plateselskapet Modular People. I 2013 vant Young Dreams Spellemannprisen i kategorien indie for platen Between Places, som Matias Tellez har produsert. Han vant Spellemannprisen 2020 i klassen årets produsent for sitt arbeid på Patience av Sondre Lerche, Ontas? av Kakkmaddafakka og låter av Girl in Red, pish og Emma Jensen. Sammen med Marie Ulven (Girl in Red) var han produsent på Girl in Reds debutalbum If I Could Make It Go Quiet fra 2021. Sammen ble de nominert til Spellemannprisen 2021 i klassen årets produsent for albumet mens Ulven ble nominert i ytterligere seks klasser for albumet og låter fra albumet.


== Bandmedlemmer ==
Matias Tellez – Vokal, gitar
Pablo Tellez – Bass
Marius Erster Bergesen- Trommer
Njål Paulsberg – Synth/Keyboard


== Diskografi ==


=== Album ===
Tamias Mellez – 2007
Clouds – 2009


=== EP-er ===
Matias Tellez – 2007


=== Singler ===
Brand New Kicks
Yes Indeed – 2007
Convicted – 2008


== Konserter ==
by:Larm, Oslo – februar 2008
Japan – mars 2008
Russetreff, Kongeparken – mai 2008
Bergenfest, Bergen – mai 2008
Hovefestivalen, Arendal – juni 2008
Lost Weekend, Askøy – august 2008
Japan, oktober 2009


== Referanser ==


== Kilder ==
Bergens Tidene – Plateklar og myndig Matias
Urørtfinalist 5 – Matias Tellez
Landstreffet 09 - Matias Tellez


== Eksterne lenker ==
(en) Matias Tellez – kategori av bilder, video eller lyd på Commons 
(en) Matias Tellez på Discogs 
(en) Matias Tellez på Genius — sangtekster 
(en) Matias Tellez på MySpace
(no) Matias Tellez på NRK Urørt
Slaget ved Tanga

Slaget ved Tanga også kalt bie-slaget, var i tiden 3. til 5. november 1914 og var det første slag under første verdenskrig mellom britiske og tyske styrker på det afrikanske kontinentet.
Slaget fant sted i det tidligere Tysk Øst-Afrika, i dag Tanzania, ved havnebyen Tanga.
De britiske styrker fra British Indian Army besto hovedsakelig av 8 000 dårlig trent indiske styrker, som fikk støtte fra krysseren HMS «Fox», mens den britiske øverstkommanderende, generalmajor Arthur Aiken, gjorde ikke bruk av den artilleristøtten han kunne ha fått fra HMS «Fox». De tyske styrkene besto av 155 tysk befal og 1 100 askari-soldater.
Slaget ble innledet ved at de britiske styrkene ble landsatt omkring 5 kilometer sør for Tanga. Da britene trodde havnen var minelagt, ønsket de ikke å angripe byen direkte. Dagen etter marsjerte de britiske styrkene mot byen, men unnlot å sende speidere i forveien, slik at de gikk inn i et tysk bakhold. Dette endte i mann-mot-mann kamp, noe de britiske styrkene ikke var trent til. Under kamphandlingene ble de britiske styrkene angrepet av en bisverm, som lot askariene være i fred. Man antar at dette skyldes forskjellig kroppslukt.
Den tyske øverstkommanderende, oberst Paul von Lettow-Vorbeck iverksatte da et motangrep som trengte britene tilbake til landingsstedet. Britene forsøkte dagen etter med en motoffensiv, men blir jaget tilbake i båtene og må evakuere området. Under evakuering etterlater britene en hel del materiell og ammunisjon.
Hans Bjerregård

Hans Bjerregård (født 13. januar 1946, død 20. november 2019) var ordfører i Østre Toten fra 1992 til 1995.Bjerregaard representerte Arbeiderpartiet. Han var den siste i ei 60 år lang rekke med Arbeiderparti-ordførere i kommunen (kun avbrutt av andre verdenskrig). Bjerregaard satt i kommunestyret fra 1988 til 2003. Han har også vært leder av Oppland Arbeiderparti.
Bjerregaard var lærer av utdannelse og har vært sosiallærer, undervisningsinspektør og rektor ved Lena ungdomsskole.


== Referanser ==
Jason Reitman

Jason Reitman (født 19. oktober 1977) er en canadisk Oscar-nominert skuespiller, manusforfatter, produsent og regissør. Han er kjent for å ha regissert filmene Thank You for Smoking og Juno.


== Filmografi (utvalg) ==
Thank You for Smoking (2005)
Juno (2006)
Up in the Air (2009)
Young Adult (2011)
Sensommerdager (2013)
Men, Women & Children (2014)


== Referanser ==


== Eksterne lenker ==
Offisielt nettsted 
(en) Jason Reitman – kategori av bilder, video eller lyd på Commons 
(en) Jason Reitman på Internet Movie Database 
(sv) Jason Reitman i Svensk Filmdatabas 
(da) Jason Reitman på Filmdatabasen 
(da) Jason Reitman på Scope 
(fr) Jason Reitman på Allociné 
(en) Jason Reitman på AllMovie 
(en) Jason Reitman hos The Movie Database 
Jason Reitman hos MySpace
Første intervju med Reitman om Juno
EyeForFilm.co.uk - intervju med Jason Reitman om Thank You For Smoking og Juno
Filip Rygg

Filip Rygg (født 19. oktober 1983) er en norsk samfunnsdebattant og næringslivsmann. Han har vært politiker for Kristelig Folkeparti. Han har fra august 2014 arbeidet i Tankesmien Skaperkraft, fra august 2015 som leder. Rygg var inntil oktober 2019 leder for Cartas AS, som utvikler boliger på Øst- og Vestlandet. Han overtok da som daglig leder for morselskapet ReXir Holding AS. Rygg var fra 31. oktober 2011 til 19. mai 2014 Bergens byråd for miljø og byutvikling. Før det (fra oktober 2009) var Filip Rygg Bergens byråd for barnehage og skole.


== Bakgrunn ==
Filip Rygg ble født i Danmark, bodde senere i Sverige, Sveits, Nederland og Oslo før han kom med familien sin til Bergen i 1995. Nå bor han i Frogner i Lillestrøm kommune i Viken fylke. Rygg tok mediefag på Bergen Handelsgymnasium. Rygg tok ex.phil., ex.fac. og et emne i politikk og forvaltning ved Universitetet i Bergen i 2002. Rygg har også studert politisk islam ved VID vitenskapelige høgskole.  


== Politisk karriere ==
Filip Rygg startet sin politiske karriere som fylkesleder for Hordaland KrFU i 2001. Han var leder for fylkeslaget frem til 2003, da han ble valgt inn i sentralstyret til KrFU på landsplan. Ved fylkestingvalget samme år ble han valgt inn som representant for KrF i Hordaland fylkesting.
I august 2004 overtok han for Per Inge Vannebo som politisk rådgiver for byutviklingsbyråd Lisbeth Iversen (KrF). Han jobbet som politisk rådgiver til valgperiodens slutt i 2007. 
Før kommunestyrevalget 2007 ble han nominert til Bergen KrFs ordførerkandidat. Etter valget dannet KrF byråd sammen med Høyre og Frp. Rygg ble da utnevnt som kommunalråd og leder for Bergen KrF bystyregruppe, samt at han ble nestleder i komité for miljø og byutvikling. 
I november 2008 valgte nominasjonsmøtet i Hordaland KrF Filip Rygg som sin andrekandidat for stortingsvalget 2009. Ved valget i september 2009 fikk KrF 7,2 prosent oppslutning i Hordaland og én representant mindre enn ved forrige periode. Rygg var vara for Laila Dåvøy som var alene om å representere Hordaland KrF i stortingsperioden 2010-2013. 
Den 1. oktober 2009 ble Rygg utnevnt til byråd for barnehager og skoler i Bergen.I april 2010 møtte han for første gang på Stortinget som vararepresentant for Kristelig Folkeparti i Laila Dåvøys fravær. På Stortinget stilte han flere spørsmål i spørretimen, og la også frem et forslag på ni punkter for å halvere aborttallene i Norge innen 2013.Filip Rygg har i flere år profilert seg selv som en aktiv bruker av sosiale medier. I 2009 ble han kåret til Norges tredje beste politiske blogger av nettstedet Kommentar.no. I en kåring av politikere i Hordalands bruk av sosiale medier i Bergens Tidende høsten 2010 fikk Rygg topplassering sammen med Erna Solberg og Audun Lysbakken.


== Referanser ==


== Eksterne lenker ==
(no) Filip Rygg hos Stortinget 
(no) Filip Rygg hos Norsk senter for forskningsdata 
(no) Blogg
(no) Twitter-profil
(no) Hordaland KrF Arkivert 16. desember 2004 hos Wayback Machine.